**ПРИПРЕМА ЗА ЧАС БРОЈ 131**

|  |  |  |  |
| --- | --- | --- | --- |
| **Предмет:** | Математика | **Школа и разред:** |  |
| **Наставник:** |  | **Датум одржавања:** |  |
| **Наставна тема/област:** | **Круг** | | |
| **Наставна јединица:** | Површина круга | | |
| **Тип часа:** | Обрада | | |
| **Циљ часа:** | Упознавање ученика са формулом за одређивање површине круга датог полупречника. | | |
| **Очекивани исходи на крају часа:** | На крају часа ученик ће бити у стању да:   * одреди површину круга ако је позната дужина полупречника тог круга. | | |
| **Наставне методе:** | Дијалошка, монолошка, илустративна | | |
| **Наставна средства:** | Уџбеник, Збирка, табла, креда (фломастери) | | |
| **Облици рада:** | Фронтални | | |
| **Међупредметне компетенције:** | Ученик развија:   * компетенције за целоживотно учење; * рад са подацима и садржајима; * дигиталну компетенцију; * комуникацију. | | |
| **Међупредметно повезивање:** | Формула за израчунавање површине круга неопходна је за решавање проблема из Физике. | | |
| **Кључни појмови:** | површина круга | | |

|  |
| --- |
| Приказ мултимедијалних садржаја наставне јединице |

**ТОК ЧАСА**

|  |  |
| --- | --- |
| **Планиране активности**  **наставника:** | **Планиране активности ученика:** |
| **Уводни део часа (20 минута)** | |
| У уводном делу часа наставник обнавља са ученицима појмове круг и полупречник круга. Задаје ученицима да реше 1. и 2. задатак из Уџбеника који имају циљ да припреме ученике за разумевање идеје и усвајање обрасца за рачунање површине круга. Анализира израду домаћег задатка и посебну пажњу поклања материјалима (креираних динамичким софтверима) које су ученици пронашли на интернету и проследили наставнику, а који се односе на идеју за рачунање површине круга датог полупречника. На табли записује интернет адресе најинтересантнијих динамичких садржаја које су ученици пронашли, а који илуструју познату идеју за рачунање површине круга и упућује све ученике да погледају код куће дате садржаје.  Потом приказује најбољи рад од радова које су ученици проследили, по мишљењу наставника, а за случај да дигитални садржаји које су ученици пронашли нису репрезентативни, наставник приказује садржај који је сам пронашао/креирао. | * одговара на питања; * упућује наставника и остале вршњаке о дигиталним садржајима који је пронашао, а који се односе на површину круга; * упућује се или упућује вршњаке у идеју за израчунавање површине круга; * решава мотивационе задатке; * учествује у дискусији; |
| **Главни део часа (20 минута)** | |
| Диктира ученицима, што они записују у својим свескама: **Површина круга једнака је производу квадрата његовог полупречника и броја π, .**  Дато правило наставник конкретизује обрадом 1. примера, након чега дату формулу повезује и са применом Питагорине теореме, за израчунавање површине круга описаног око правоуглог троугла датих катета (пример 2.). Наглашава да када број заменимо приближном вредношћу тог броја, добијамо приближну вредност површине круга.  Затим наставник задаје ученицима да реше 3. задатак из Уџбеника, као и 144. и 146 задатак из Збирке задатака. Док ученици решавају задатке, наставник их обилази, помаже им и одржава дисциплину на часу. | * одговара на постављена питања наста-вника и учест-вује у дискусији; * даје проми-шљене одговоре на постављена питања; * анализира и закључује; * поставља питања; * решава примере (1. и 2. пример) и задатке (3. за-датак из Уџбе-ника и 144. и 146. задатак из Збирке), уз по-моћ наставника. |
| **Завршни део часа (5 минута)** | |
| Понавља са ученицима формулу за рачунање површине круга и идеју из које је формула изведена. Задаје ученицима домаћи задатак (145. и 147. задатак из Збирке задатака и подсећа ученике да анализирају дигиталне садржаје које могу наћи на интернет адресама које је наставник записао на табли). | * одговара на питања наставника. |

**Изглед табле**

|  |
| --- |
| **Површина круга** |

|  |  |  |
| --- | --- | --- |
| **Начини провере остварености исхода:** | * посматрање ученичког учешћа, закључивања и одговарања на постављена питања; * анализирање успешности ученика у решавању примера и задатака. | |
| **ОКВИР ЗА ПРЕИСПИТИВАЊЕ ОСТВАРЕНОГ ЧАСА:**   * Да ли ми је адекватан избор начина провере остварености исхода? * Да ли сам планирао/-ла адекватне активности ученика?a * Да ли је било одступања/потешкоћа приликом остваривања планираног? * Шта бих променио/-ла? |  |  |